Document ID: 31997R0225

ΚΑΝΟΝΙΣΜΟΣ (ΕΚ) αριθ. 225/97 ΤΗΣ ΕΠΙΤΡΟΠΗΣ της 6ης Φεβρουαρίου 1997 για τροποποίηση του κανονισμού (ΕΚ) αριθ. 1294/96 για τις λεπτομέρειες εφαρμογής του κανονισμού (ΕΟΚ) αριθ. 822/87 του Συμβουλίου όσον αφορά τις δηλώσεις εσοδείας, παραγωγής και αποθεμάτων προϊόντων του αμπελοοινικού τομέα
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 822/87 του Συμβουλίου, της 16ης Μαρτίου 1987, για την κοινή οργάνωση της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΚ) αριθ. 1592/96 (2), και ιδίως το άρθρο 3 παράγραφος 4, το άρθρο 36 παράγραφος 6, το άρθρο 39 παράγραφος 7 και το άρθρο 81,
Εκτιμώντας:
ότι ο κανονισμός (ΕΚ) αριθ. 1294/96 της Επιτροπής (3), όπως διορθώθηκε με τον κανονισμό (ΕΚ) αριθ. 2050/96 (4), προέβλεψε τις λεπτομέρειες εφαρμογής του κανονισμού (ΕΟΚ) αριθ. 822/87, και κυρίως όσον αφορά τις δηλώσεις εσοδείας, παραγωγής και αποθεμάτων των αμπελουργικών προϊόντων 7
ότι, μετά από επαλήθευση της διάταξης του άρθρου 1 του κανονισμού (ΕΚ) αριθ. 1294/96, διαπιστώθηκαν αποκκλίσεις στις διάφορες γλωσσικές διατυπώσεις, σε σχέση με τον ισχύοντα ορισμό πριν από τον κανονισμό αυτό 7 ότι πρέπει να διευκρινισθεί ότι η δήλωση εσοδείας πρέπει να υποβάλλεται από τον παραγωγό σταφυλιών 7 ότι είναι ως εκ τούτου σκόπιμο να αναφερθεί το γεγονός αυτό χωρίς να δημιουργηθεί αμφιβολία 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης οίνων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το άρθρο 1 παράγραφος 1 του κανονισμού (ΕΚ) αριθ. 1294/96 αντικαθίσταται από το ακόλουθο κείμενο:
«1. Τα φυσικά ή νομικά πρόσωπα ή ενώσεις των προσώπων αυτών που παράγουν σταφύλια, στο εξής καλούμενα "τρυγητές", υποβάλλουν κάθε χρόνο στις αρμόδιες αρχές των κρατών μελών, στην προβλεπόμενη διοικητική ενότητα, δήλωση εσοδείας που περιλαμβάνει, τουλάχιστον τα στοιχεία που αναφέρονται στον πίνακα Α και, κατά περίπτωση, στον πίνακα Αα που παρατίθενται στο παράρτημα Ι.
Τα κράτη μέλη δύνανται να επιτρέψουν, ενδεχομένως, την υποβολή μιας δήλωσης ανά εκμετάλλευση.»
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από τις 2 Σεπτεμβρίου 1996.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 6 Φεβρουαρίου 1997.

Labels: 12
7
3
6